# Perang Revolusi Amerika

| Perang Revolusi Amerika |
| --- |
|  **Arah jam dari kiri atas**: Pertempuran Bunker Hill, Kematian Montgomery di Pertempuran Quebec, Pertempuran Cowpens, "Moonlight Battle" |
|

|  |  |
| --- | --- |
| Tarikh | April 19, 1775 – September 3, 1783 (8 tahun, 4 bulan, 2 minggu dan 1 hari) |
| Lokasi | Timur Amerika Utara, Gibraltar, Kepulauan Balearic, Amerika Tengah; Perancis, Belanda, British dan milik penjajah di benua kecil India, Afrika dan di tempat lain;
Perairan pantai Eropah, Laut Caribbean, Atlantik dan Lautan India |
| Keputusan |
Peace of Paris
* Kemerdekaan Amerika; British pengiktirafan terhadap Amerika Syarikat
 |
| Perubahan wilayah |
Britain kehilangan kawasan di timur Sungai Mississippi dan selatan Great Lakes & Sungai St Lawrence untuk kemerdekaan Amerika Syarikat & ke Sepanyol; Sepanyol mendapat Florida Timur, Florida Barat dan Minorca; Britain menyerahkan Tobago dan Senegal ke Perancis. Republik Belanda menyerahkan Negapatnam kepada British. |

 |
| Pihak yang terlibat |
|  United States  Perancis (1778–83)  Sepanyol (1779–83)  Dutch Republic (1780–83)

---

Co-belligerents:
 Mysore (1779–84)
 Vermont (1777–83)
Oneida
Tuscarora
Persatuan Watauga
Catawba
Lenape |  Great Britain* Setia
* Bantuan Jerman

---

Co-belligerents
Onondaga Mohawk Cayuga Seneca
Cherokee |
| Komandan dan pemimpin |
|  George Washington  Nathanael Greene  Horatio Gates  Richard Montgomery  †  Daniel Morgan  Henry Knox  Benedict Arnold (Membelot)  Friedrich Wilhelm von Steuben  Marquis de La Fayette  Comte de Rochambeau  Comte de Grasse  Duc de Crillon  Bailli de Suffren  Bernardo de Gálvez  Luis de Córdova  Juan de Lángara  Hyder Ali  Sultan Tipu ...senarai penuh |  Lord North  Sir William Howe  Thomas Gage  Sir Henry Clinton  Lord Cornwallis #  Sir Guy Carleton  John Burgoyne #  George Eliott  Benedict Arnold  George Rodney  Richard Howe  Sir Hector Munro  Wilhelm von Knyphausen Joseph Brant ...senarai penuh |
| Kekuatan |
| **Kerahan:**
35,000 Kontinen
44,500 Tentera
5,000 Anak kapal tentera laut kontinen (dikerahkan pada tahun 1779) 53 ships (active service at some point during the war)
12,000 Perancis (dalam Amerika)
~60,000 Perancis dan Sepanyol (dalam Eropah) | **Kerahan:**
56,000 British
78 kapal Tentera Laut Diraja pada tahun 1775
171,000 Anak kapal
30,000 Jerman
50,000 Setia
13,000 Bumiputera |
| Kerugian dan korban |
| **Amerika:** 25,000 kematian
* 8,000 dalam pertempuran
* 17,000 lagi dari sebab tertentu

*umlah pengorbanan Amerika:* melebihi 50,000 kematian dan kecederaan
 **Sekutu:** 6,000± Perancis dan Sepanyol (dalam Eropah) 2,000 Perancis (dalam Amerika) |
20,000± Askar dari tentera British mati dan cedera
19,740 anak kapal mati (1,240 dalam pertempuran)
42,000 anak kapal ditinggalkan
7,554 kematian Jerman |

**Perang Revolusi Amerika** (1775–1783), juga dikenal sebagai **Perang Kemerdekaan Amerika**, adalah satu peperangan antara Kerajaan Great Britain dan para pendukung revolusi dari 13 koloni Amerika Utara jajahan Britain. Perang ini terjadi apabila 13 koloni mengusir pegawai diraja Britain pada 1775, menubuhkan Kongres Kebenuaan Kedua, membentuk pasukan tentera dan mengisytiharkan kemerdekaan pada tahun 1776. Perang tersebut yang merupakan kemuncak Revolusi Amerika, kemudian meluas ke luar Amerika Utara Britain (*British North America*), mengakhiri kekuasaan Britain terhadap ketiga belas koloni tersebut, serta membentuk Amerika Syarikat.

## Sebab

### Ciri-ciri unik pendatang

Satu faktor yang mendorong kepada perjuangan pemisahan daripada Britain adalah ciri unik tersendiri yang wujud dalam diri pendatang-pendatang yang berhijrah ke benua Amerika. Mereka meninggalkan negara asal kerana tidak berpuas hati dan juga bagi mencari kehidupan yang lebih baik di tempat lain. Walaupun majoriti pendatang adalah berbangsa Inggeris tetapi terdapat juga pendatang dari kalangan Scotland, Ireland, Belanda, Jerman, Sweden, Huegonot (Perancis), Itali dan Yahudi dari pelbagai negara Eropah. Walaupun berasal dari negara lain, adat, budaya serta bahasa yang berbeza apa yang menyatukan semangat dan azam mereka adalah usaha mereka meninggalkan negara asal. Mereka ini bersemangat kental, tabah serta kuat dari segi fizikal dan mental yang dibentuk lebih-lebih lagi ketika mengharungi proses penghijrahan.

Mereka percaya dengan kebebasan berpolitik serta berpegang kepada ciri-ciri moral yang tinggi yang dikukuhkan oleh keadaan persekitaran mereka. Mereka harus berjuang untuk terus hidup. Contohnya, di New England seorang peneroka harus bekerja kuat kerana keadaan tanah yang keras menyebabkan perlunya bekerja lebih lama. Di selatan pula, walaupun tanah sesuai tetapi iklim pula kurang memuaskan. Masalah-masalah yang mereka hadapi ini telah mematangkan mereka. Kedudukan Britin yang sangat jauh, perjalanan yang bahaya dan mengambil masa yang lama iaitu antara enam minggu hingga tiga bulan menyebabkan mereka merasakan diri mereka telah merdeka apabila sampai ke Dunia Baru ini.

### Faktor politik

Perbezaan paling penting antara penjajah dan pendatang adalah berhubung dengan soal politik dan kerajaan. Di Amerika, rakyat lebih bebas secara keseluruhannya berbanding dengan Britain atau mana-mana negara Eropah. Sebahagian besar rakyat Amerika tidak pernah merasakan sebarang ikatan dengan Britain. Mereka tidak berminat dengan kesukaran yang dihadapi oleh Britain dan tidak bersimpati dengan sebarang masalah yang dihadapi oleh Britain. Tumpuan mereka hanyalah kepada Amerika dan kemajuannya. Walaupun ada pedagang-pedagang kaya yang membuat hubungan dengan England tetapi mereka selalu memihak kepada Amerika. Manakala, rakyat biasa pula tidak membuat sebarang hubungan dengan Britain.

Perkembangan ideologi liberal antara 1750an hingga 1850an juga mendorong berlakunya revolusi ini.

### Faktor ekonomi

Britain juga memaksakan akta-akta lain yang berat sebelah ke atas rakyat Amerika menyebabkan mereka bertindak menentang British. Misalnya, Parlimen Britain telah meluluskan Akta Perdagangan dan kemudiannya Akta Pengeluaran. Akta Perdagangan melarang sebarang jajahan menjual pengeluarannya seperti tembakau, beras, kapas dan kulit kepada mana-mana negara kecuali Britain. Ini bererti pihak pendatang terpaksa menerima harga yang ditawarkan oleh peniaga British walaupun pihak lain mampu menawarkan harga yang lebih tinggi.

Akta Pengeluaran mengharamkan jajahan mengeluarkan mana-mana barang yang dikeluarkan di Britain. Akta ini hanya dikuatkuasakan pada tahun 1760 iaitu selepas Perang Tujuh Tahun. Akta-akta ini dilihat tidak adil dan menyebabkan pendatang di koloni marah.

Ahli politik Britain bersikap tamak dengan mengenakan cukai kepada pengeluar dan pengimport. Melalui pengenaan cukai ini, Britain dapat mengumpul wang membayar hutang mereka terutamanya selepas berperang dengan Perancis. Oleh itu, Parlimen memutuskan di sekitar 1763, ia akan menguatkuasakan Undang-Undang Perdagangan dan Pengeluaran dengan ketat.

Raja Britain pada ketika itu, George III seorang yang rajin tetapi malangnya tidak pandai membuat keputusan dan kurang bijak memilih penasihat dan pegawai-pegawai yang berkemampuan. Salah seorang penasihatnya adalah George Grenville yang mengambil langkah-langkah kurang bijak sehingga membuatkan koloni marah. Grenville memutuskan tiga langkah yang harus diambil berhubung dengan negara-negara jajahan di Amerika, antaranya:

* menguatkuasakan Akta Perdagangan dan Pengeluaran
* menubuhkan kuasa tentera tetap di negara-negara jajahan
* meningkatkan pendapatan di negara-negara jajahan Amerika melalui Akta Parlimen.

## Rujukan

* Shakila Yacop, Revolusi Amerika, Universiti Malaya